
1.    Preambulum

Bevezető rendelkezések
A házirend az iskola diákjainak alkotmánya. Rögzíti a jogokat és a kötelességeket, valamint az iskola munkarendjét. Betartása és betartatása iskolánk minden tanulójának és dolgozójának joga és kötelessége! 

A Házirendet:

· az iskola igazgatója készíti el,

· és a nevelőtestület fogadja el.

A házirend elfogadásakor, illetve módosításakor az iskola szülői közössége és a diákönkormányzat egyetértési jogot gyakorol. A házirend a fenntartó és a működtető jóváhagyásával válik érvényessé.

Ezen házirend:

· a nemzeti köznevelésről 2011. évi CXC. Törvény,
· a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet
· a mindenkori érvényes tankönyvrendelet
· 245/2024. . (VIII.8.) Korm rendelet a nevelési-oktatási intézményekben a tiltott és a használatában korlátozott tárgyakról
· a gyermekek védelméről és a gyámügyi igazgatásról szóló 1997. évi XXXI. törvény
· az intézmény Szervezeti és Működési Szabályzatának rendelkezései alapján,

· továbbá a Pedagógiai program alapján készült.

A Házirend személyi hatálya:
A házirend szabályai - mint a törvény felhatalmazásán alapuló iskolai belső jogi normák - kötelezőek az intézménnyel jogviszonyban álló minden személyre, tanulóra, pedagógusra és más alkalmazottra egyaránt.

A házirend elsősorban a tanulókra tartalmaz magatartási szabályokat, de egyrészt a pedagógusokra és más alkalmazottakra is tartalmazhat (például a helyiséghasználat rendjének meghatározásakor, vagy a jogorvoslati és kapcsolattartási szabályokban), másrészt a tanulókra vonatkozó házirendi előírásokat a pedagógusoknak és más iskolai dolgozóknak is alkalmazni kell.

Az osztályfőnökök minden tanév első osztályfőnöki óráin kötelesek feldolgoztatni tanítványaikkal a Házirend szövegét, és megismertetni azokkal a szabályokkal, amelyek a tanulói jogokkal foglalkoznak.

A Házirend területi hatálya
A Házirend az iskola Szakmai Alapdokumentumában szereplő területére, telephelyeire/funkcionális egységeire, (beleértve az intézménybe érkezéstől az onnan való távozásig, az iskolai élet különböző helyszínei közötti közlekedést is), valamint az intézmény területén kívüli szervezett iskolai tevékenységekre, rendezvényekre terjed ki. (Pl. étkeztetés, erdei iskola, osztálykirándulás, sportnap, táborozás, a településen rendezett iskolai rendezvények).

 Az Intézmény adatai
· neve: Lőrincze Lajos Általános Iskola 

· székhelye: 9222. Hegyeshalom,  Rákóczi F. u. 13. 
· fenntartója és működtetője: Győri Tankerületi Központ
2. Tanulói jogok és kötelességek gyakorlása 

2.1.  A tanulók nagyobb csoportja/közössége

Az iskolában a diákönkormányzati véleményezési jog szempontjából a tanulók nagyobb közösségének az osztályközösség minősül. A szülői szervezet jogai szempontjából a tanulók nagyobb csoportja alatt az egyes évfolyamokat kell érteni.

2.2. Diákkörök létrehozásának rendje 

· Az iskola tanulói közös tevékenységük megszervezésére diákköröket /szakköröket/ hozhatnak létre. Szakkörök létrehozását a DÖK-ön keresztül lehet kezdeményezni. A DÖK az összegyűjtött igényeket az igazgatóhoz juttatja el. A szervezéssel kapcsolatos határidőket felsőbb jogszabály adja meg

· A diákkör /szakkör / működéséhez min. 14 tanuló részvétele szükséges, melyet a szakkörbe való beiratkozással kell dokumentálni.

· Az iskola anyagilag a Pedagógiai programban rögzített diákkörök, /szakkörök/ működéséhez nyújt anyagi támogatást. /helyiség, eszköz, szaktanár /.

· A szakkör megalakulását az iskola igazgatójának kell engedélyezni.

2.3. Tanulói jogok gyakorlása

A tanuló – beleértve a magántanulót is - az iskolával tanulói jogviszonyban áll. A tanulói jogviszony felvétel vagy átvétel útján keletkezik. A felvétel és az átvétel jelentkezés alapján történik. A felvételről vagy átvételről az iskola igazgatója dönt. A tanulói jogviszony a beíratás napján jön létre. A tanuló a tanulói jogviszonyon alapuló jogait az előbbi időponttól kezdve gyakorolhatja, de egyes jogok gyakorlását az iskola az első tanév megkezdéséhez kötheti.
Az iskolába beiratkozott tanulók a Nemzeti köznevelési törvény 46. §. (3) – (7) -ban meghatározott jogaikat csak az iskolai tanév megkezdésétől (tanévnyitó) gyakorolhatják.

A jogszabályban lefektetett előírásokat a házirend csak a szükséges mértékben sorolja fel. Ennek ellenére az iskola valamennyi tanulójára, pedagógusára, dolgozójára vonatkozik a hatályos magyar jogrendszer valamennyi szabálya, és kötelességük ezek megtartása az iskola területén is. Különösen a nemzeti köznevelésről szóló 2011. évi CXC. Törvény, a nevelési – oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet, az iskolai SZMSZ, Pedagógiai program.

Az alábbi jogosultságok minden tanulót megilletnek a tanulói jogviszony alapján.

Az iskola minden tanulójának joga, hogy:

· személyiségét, emberi méltóságát és jogait tiszteletben kell tartani, és védelmet kell számára biztosítani fizikai és lelki erőszakkal szemben. A tanuló nem vethető alá testi és lelki fenyítésnek, kínzásnak, kegyetlen, embertelen, megalázó büntetésnek vagy bánásmódnak,

· képességeinek, érdeklődésének, adottságainak megfelelő nevelésben és színvonalas oktatásban részesüljön, abban aktívan részt vegyen, képességeit figyelembe véve továbbtanuljon, továbbá alapfokú művészetoktatásban vegyen részt,

· személyiségi jogait a nevelési – oktatási intézmény tiszteletben tartsa, de ezzel nem korlátozhat másokat ugyanezen jogainak érvényesítésében, továbbá nem veszélyeztetheti saját és társai, a nevelési – oktatási intézmény alkalmazottai egészségét, testi épségét,
· állapotának, személyes adottságának megfelelő megkülönböztetett ellátásban (különleges gondozásban, rehabilitációs célú ellátásban) részesüljön,

· az oktatási jogok biztosához forduljon,

· színvonalas oktatásban részesüljön, abban aktívan vegyen részt, igénybe vegye az iskola létesítményeit, a tanintézet nyújtotta tanulmányi és egyéb kedvezményeket (korrepetálás, szakkör, sportkör, könyvtár, kedvezményes étkezés, tanszerellátás). 
· napközi otthoni ellátásban és rendszeres egészségügyi felügyeletben részesüljön,
· személyiségét, önazonosságát, emberi méltóságát tiszteletben tartsák, és védelmet biztosítsanak számára,
· tanárait, az iskola vezetőségét felkeresse probléma, jogsérelem esetén,
· érdemjegyeiről, tanári bejegyzésekről folyamatosan értesüljön,
· részt vegyen tanulmányi versenyeken, 
· legfeljebb napi 2 "nagydolgozatot" (témazárót) írjon előzetes egyeztetés alapján, melyet a tanár legalább egy héttel előre jelez, (nagydolgozatnak minősül minden olyan írásbeli számonkérés, amely a tanmenetekben tervezetten témazáró dolgozatként került betervezésre)

· dolgozatát két héten belül kijavítva és értékelve megtekinthesse, a témazáró dolgozatok kivételével dolgozatait hazavihesse. Ha a diák a dolgozatát a pedagógus hibájából az értékelés határidő lejárta után ismerheti csak meg, jogosult eldönteni, hogy érdemjegye beleszámítson-e a félévi, illetve év végi osztályzat megállapításába. A szülő joga, hogy a témazáró dolgozatot fogadóórákon megtekintse.
· szervezze közéletét, működtesse tanulói önkormányzatát, azok intézményeit, ehhez a tantestület, az iskolavezetés segítségét kérheti, 

· véleményt mondjon, javaslatot tegyen és kezdeményezzen az iskola életével kapcsolatos kérdésekben, s ezekre érdemi választ kapjon a megkereséstől számított tizenöt napon belül,
· képviselői útján részt vegyen az érdekeit érintő döntések meghozatalában, 

· választó és választható legyen a diákközösség bármely szintjén, 

· kezdeményezze diákszerveződések (iskolaújság, klubok, szakkörök stb.) létrehozását és ezek munkájában részt vegyen, 

· kiérdemelt kedvezményekben részesüljön, jutalmat és elismerést kapjon, 

· egyéni, közösségi problémái megoldásához kérje tanárai, osztályfőnöke, az iskolaorvos, illetve az iskolavezetés segítségét, 

· családja anyagi helyzetétől függően kérelmére térítésmentes vagy kedvezményes étkezésben részesüljön,

· etika/hit- és erkölcstan oktatás közül választhasson a szülő/tanuló, 
· vendégtanulói jogviszonyt létesítsen,

· kérelmére – jogszabályban meghatározott eljárás szerint - független vizsgabizottság előtt adjon számot tudásáról,
· kérje átvételét másik nevelési- oktatási intézménybe.

2.3.1.Sérelem esetén az iskola tanulója - kiskorú tanuló esetén törvényes képviselője - a törvényben előírt módon az osztályfőnökétől, illetve az iskola vezetőjétől kérhet jogorvoslatot, az oktatási jogok biztosához fordulhat.
2.3.2 Az iskola Diákönkormányzat (DÖK) megválasztása tanévenként az Alakuló gyűlésen történik. Tanévente legalább egy alkalommal Diákközgyűlésen/fórumon mondhatja el véleményét a DÖK-képviselő, illetve az érdeklődő tanuló.
2.3.3 Az iskolai közösségek életüket érintő bármely kérdésben a diákönkormányzaton (DÖK) keresztül érvényesíthetik jogaikat. Az iskola vezetősége az előbbiektől eltérő esetekben is kérheti a diákönkormányzat véleményét.

2.3.4. A tanulói közösségek álláspontjukat a fennálló jogszabályi rendelkezések szerint alakítják ki, melyhez az iskola minden szükséges feltételt biztosít.

2.4. A tanulói kötelezettségek

A tanulók kötelezettségeit átfogóan a Nemzeti köznevelési törvény 46.§ (1) pontja tartalmazza.
A tanuló kötelezettsége, hogy:
· betartsa az iskolai házirendet, az intézmény szabályzatainak rendelkezéseit, a létesítményekre vonatkozó különleges szabályokat,

· a tanuló a tanórai viselkedésével nem korlátozhatja társai sikeres tanórai munkájához való jogát, a kedvező tanórai légkör kialakulását,

· a tanuló kötelessége, hogy óvja és védje a személyi és közösségi tulajdont. E kötelességét a tanuló teljesíti, ha a lopás vagy rongálás esetén e tényt jelzi az iskola valamelyik dolgozójának.

· a hetesek kötelezettségeit az 1. sz. melléklet tartalmazza.
· tartsa tiszteletben az intézmény vezetőit, pedagógusait, alkalmazottait, valamint tanulótársait és emberi méltóságukat, jogaikat ne sértse,
· részt vegyen a tanórákon, a kötelező foglalkozásokon, 
· rendszeres munkával és fegyelmezett magatartással eleget tegyen - képességeinek megfelelően - tanulmányi kötelezettségének, 
· az előírásoknak megfelelően kezelje a rábízott, az oktatás során használt eszközöket, védje az iskola felszereléseit, létesítményeit, a kulturált környezetet, közreműködjön saját környezetének rendbe tartásában, a tanítási órák, rendezvények előkészítésében, lezárásában,
· biztosítsa a tanuláshoz szükséges külső feltételeket: csend, rend, fegyelem, 
· a tanuláshoz szükséges felszerelést (pl.: tornaruha) magával hozza, 
· segítse intézményünk feladatainak teljesítését, hagyományainak ápolását és továbbfejlesztését, 
· védje saját és társai egészségét, éppen ezért tilos a dohányzás, az alkoholfogyasztás, energiaital-, kábítószer fogyasztás stb., 
· az iskolában tiszta, ápolt, kulturált külsővel, a helyhez, alkalomhoz illő, időjárásnak megfelelő öltözékben jelenjen meg, testnevelési órán tilos a gyűrű, a karóra, a fülbevaló viselete,
· a tanulók az iskolai ünnepélyeken az iskolai egyenruhában jelenjenek meg. 
· tanításhoz nem tartozó felszerelést (pl.: játék, rádió, magnó, híradástechnikai eszköz, nagy értékű ékszer, számottevő mennyiségű pénz) nem szabad behozni az iskolába, kivéve, ha erre valamelyik tanár külön engedélyt nem ad.
3. Az iskola munkarendje

3.1. Tanórák, óraköz szünetek, tanórán kívüli foglalkozások rendje

· Az iskolában a tanítási órákat 8.00.– 14.15 között kell megszervezni. A tanítási órák hossza 45 perc. A tanítási órák közötti szünetek 10 percesek, a második óra utáni szünet 15 perces. A második szünet kivételével amennyiben azt az időjárás lehetővé teszi, a tanulók az udvaron tartózkodnak.

· A második óra utáni szünet a tízórai szünet. A tízórai szünetben a tanulók az osztálytermükben vagy a kijelölt étkezési helyen fogyasztják el tízóraijukat.

· Figyelembe kell venni, hogy a tanuló részére 1 óra időtartam ebédidőt kell biztosítani.

· A tanórán kívüli foglalkozásokat 1245 - 1600 óra között kell megszervezni.

· Amennyiben tanórán kívüli foglalkozás 1700 óra utáni időszakban kerül megrendezésre, azt az igazgatóval előzetesen engedélyeztetni kell. 
3.2. A tanítási és az óraközi szünetek rendje:

	Óra
	Becsengetés
	Kicsengetés

	1.
	800
	845

	2.
	855
	940

	3.
	955
	1040

	4.
	1050
	1135

	5.
	1145
	1230

	6.
	1240
	1325

	7.
	1330
	1415


3.3. A hiányzás engedélyezésének, igazolásának rendje

· A tanuló az órarendben előírt időpontban köteles a tanórákon, ill. az általa választott tanórákon, tanórán kívüli foglalkozásokon megjelenni.

· Késésnek minősül, ha a tanuló a foglalkozás órarendben előírt megkezdése után érkezik. A késést az osztályfőnöknél igazolni kell. A késések idejét össze kell adni, s amennyiben ez az idő eléri a negyvenöt percet, a késés egy igazolt vagy igazolatlan órának minősül. Három igazolatlan késés után osztályfőnöki figyelmeztetésben részesül a tanuló.

· A mulasztó tanuló iskolába jövetelének első napján, de legkésőbb 5 napon belül - tanévenként 2x2 napig szülői, 4 napon túli betegség esetén pedig orvosi - igazolással igazolhatja mulasztását az osztályfőnöknek.

A tanuló mulasztása igazolatlannak minősül, ha az előírt határidő alatt nem igazolja mulasztását. 

Nem minősül hiányzásnak, ha iskolai ügy pl. verseny, orvosi vizsgálat stb. miatt marad távol a tanuló.

A tanuló távolmaradásának engedélyezési rendje 
A tanuló a szülő előzetes engedélykérésével az alábbiak szerint maradhat távol az iskolából:

· 4 napot meg nem haladó időtartamban osztályfőnöki engedéllyel

· 4 napon túli időtartamban igazgatói engedéllyel.
Betegség miatti hiányzás igazolható EESZT által a KRÉTA – naplóban vagy papíralapú orvosi igazolással.
3.4. Tiltott és a használatban korlátozott tárgyak az iskolában
a) Tiltott tárgyak ( a tárgyak köre mellékelve)

1. közbiztonságra különösen veszélyes eszköz

2. birtoklása szabálysértést vagy bűncselekményt valósít meg

3. 18. életévet be nem töltött személy részére nem értékesíthető termékek

1. és 3. pont esetén felmerült információ alapján pedagógus ellenőriz, felszólítja a tanulót arra, hogy igazolja: nincs birtokában a tiltott vagy korlátozott tárgynak. 
Igazgató /igazgatóhelyettes elveszi, tárolja, szülőnek visszaadja. 

2. pont esetén pedagógus ellenőriz vagy NOKS személy, felszólítja a tanulót arra, hogy igazolja: nincs birtokában a tiltott vagy korlátozott tárgynak. 

Értesíti a rendőrséget és a tanuló szülőjét.

b) Használatban korlátozott tárgyak köre

A telekommunikációs eszközök – különösen a mobiltelefonok-, kép- vagy hangrögzítésre, internetelérésre alkalmas eszközöket az az iskolába érkezéskor, az iskola udvarán ügyeletet tartó pedagógus kikapcsolt állapotban összegyűjti és leadja az igazgatói irodában. A tanuló az iskolából való távozáskor az igazgatói irodában átveheti.

A használatban korlátozott tárgyak engedély nélküli tartása esetéről szerzett információ alapján a pedagógus ellenőriz, felszólítja a tanulót arra, hogy igazolja: nincs birtokában a tárgynak. 

Ha mégis, a pedagógus elveszi, az igazgatónál megőrzi, a szülő az igazgatótól/igazgatóhelyettestől veheti át. 

A tanuló írásbeli osztályfőnöki figyelmeztetésben részesül a szabály megszegéséért.

A használatban korlátozott tárgyak birtoklására, használatára vonatkozó engedélyezést az igazgató vagy a pedagógus végzi a KRÉTA rendszerben azzal, hogy rögzíti

- a birtoklás és a használat célját,

- az engedély érvényességének időtartamát (tanóra, foglalkozás, tanítási év)

- a birtokolható tárgyat.
3.5. A tantárgyválasztás eljárási kérdései

· Tanórán kívüli foglalkozások: napközi, szakkörök /évi munkaterv szerint /énekkar, sportkör, felzárkóztató foglalkozások, tehetségfejlesztő foglalkozások.

· A tanórán kívüli foglalkozásokra, a választható tanórai foglalkozásokra való jelentkezés önkéntes és egy tanévre szól. A jelentkezés rendjét felsőbb jogszabály szabályozza.

A tanulók tantárgyválasztásával kapcsolatos módosításokat a szülő és a tanuló írásbeli kérelmére az igazgató engedélyezheti.

3.6. Az osztályozó vizsga tantárgyankénti, évfolyamonkénti követelményei, a tanulmányok alatti vizsgák tervezett ideje

A tanulmányok alatti vizsgát (javítóvizsga, osztályozó vizsga) a tanuló az iskolában illetve független vizsgabizottság előtt tehet.

3.6.1. Javítóvizsga

Tanév végén a tanuló legfeljebb három tantárgyból tehet javítóvizsgát. Ha a tanuló a javítóvizsgát indokolatlanul elmulasztja, tanulmányait csak az évfolyam megismétlésével folytathatja. A javítóvizsga követelményeiről a tanuló a bizonyítványosztás idején írásbeli tájékoztatást kap.

3.6.2. Osztályozó vizsga

Az évfolyam teljes tananyagából vagy egyes tantárgyakból letett iskolai vizsga, amelyre jelentkezhet
· magántanuló (rendszeres iskolai látogatás alól felmentett)

· más iskolából érkezett tanuló, abból a tantárgyból, amelyet addig nem tanult

· hiányzások miatt nem osztályozható tanuló.

Osztályozó vizsgára félévkor és a tanév végén kerülhet sor. A vizsga időpontját az iskola igazgatója határozza meg. Ha a vizsgán a tanuló fel nem róható okból nem jelenik meg, a legrövidebb időn belül pótló vizsgát tehet. Amennyiben az osztályozó vizsgáról a tanuló igazolatlanul távol marad, vagy azt nem fejezi be, illetve az előírt időpontig nem teszi le, tanulmányait csak javítóvizsga letételével folytathatja.

3.6.3. A vizsgák követelményei

Az intézményben szervezett tanulmányok alatti vizsgák (osztályozó, javító és különbözeti vizsgák) tantárgyankénti, évfolyamonkénti követelményei megegyeznek az érvényes keret tanterv alapján készült, a Pedagógiai Program részét képező helyi tanterv adott tantárgyra és évfolyamra vonatkozó követelményeivel. A tanterv követelményrendszerének értelmezésében és részletezésében az adott osztályban tanító szaktanárok nyújtanak segítséget a vizsgára jelentkezett tanulónak.
 

4. Az iskola által szervezett, a pedagógiai program végrehajtásához kapcsolódó iskolán kívüli rendezvények 
4.1. Elvárt tanulói magatartás 

Az iskola által szervezett, a pedagógiai program végrehajtásához kapcsolódó iskolán kívüli rendezvényeken / tanulmányi kirándulás, színház-, mozi látogatás, múzeumlátogatás, stb. / is tilos a dohányzás, energiaital-, az alkohol fogyasztása, a drog használata. E foglalkozásokon a tanuló köteles betartani az adott foglakozásokkal kapcsolatban ismertetett rendszabályokat.

4.2. Gépjárművel történő utazás

Az utazásban résztvevőkről, az utazás helyszíneiről az intézmény vezetője minden esetben rendelkezzen megfelelő információval, pontos és teljes körű utas listával, amelyen szerepeljen a törvényes képviselők elérhetősége. Amennyiben a gépjárművel történő külföldi utazás nem fejeződik be este 23 óráig, azt a személyszállítást végző sofőrök pihenése érdekében meg kell szakítani. Éjjel 23 óra és hajnali 4 óra között a sofőröknek egy szálláshelyen pihenőt kell  tartaniuk, ugyanott, ahol a diákok és kísérőik pihennek. Az autóbuszos kirándulás megkezdése előtt a szervező pedagógus köteles beszerezni a szállító jármű megfelelő műszaki állapotára vonatkozó igazolást az autóbusz üzemeltetőjétől.
5. Az iskola helyiségeinek, berendezési tárgyainak, eszközeinek, az iskolához tartozó területek használati rendje

5.1. Az iskola épületei szorgalmi időben hétfőtől péntekig 7.00 órától 18.00 óráig tartanak nyitva. Az iskola igazgatójával történt előzetes egyeztetés alapján az épületek ettől eltérő időpontban, ill. szombaton és vasárnap is nyitva tarthatóak. Ezen az esetekben az épület nyitásáról, zárásáról az igazgató az engedély megadásával egyidejűleg intézkedik. Az iskola épületei a 4. tanítási óra végéig zárva vannak. Az iskolába érkező vendégek a beléptető rendszeren keresztül juthatnak az épületbe.

5.2. Az iskola udvara, az udvaron elhelyezett sporteszközök az általános nyitva tartás időszakában az iskola tanulói részére igénybe vehetők, azok rendeltetésszerű használata elvárt. 
5.3. Az iskola létesítményeit, helyiségeit a tanulók csak pedagógus felügyeletével használhatják. Ez alól csak az iskola igazgatója adhat felmentést.

5.4. A DÖK a működéséhez szükséges célokra az iskolai eszközöket /fénymásoló, AV eszközök / a DÖK munkájának segítésével megbízott tanár előzetes véleményezése alapján az iskolatitkár közreműködésével használhatja.

5.5. Az iskolai könyvtár minden tanuló rendelkezésére áll. A könyvtár működési rendje, a kölcsönzési rend az iskolai SZMSZ-ben található. A nyitvatartási rendet a könyvtáros javaslata alapján az igazgató határozza meg tanévenként.

5.6. A számítógép terem sajátos rendje a 2. számú mellékletben szerepel.

5.7. Az iskola helyiségeit elsősorban a hivatalos nyitvatartási időn túl és a tanítási szünetekben külső igénylőnek külön megállapodás alapján át lehet engedni, ha ez az iskolai foglalkozásokat, rendezvényeket nem zavarja.

Az iskola helyiségeit használó külső igénybevevők csak a megállapodás szerinti időben és helyiségben tartózkodhatnak az épületben.
5.8. Teremcserék rendje
Ha a szaktárgyi órák, ill. egyéb okok megkívánják, az osztályok az osztálytermükön kívüli szaktanteremben, osztályteremben tartózkodnak. Az osztályok teremcseréje a mindenkori jelző csengetés után történik. Addig az érintett osztályok az udvaron, tízórai szünetben az osztályteremben, rossz idő esetén a folyosón tartózkodnak.

5.9. Testnevelésórákra vonulás rendje

A testnevelési órára a Tornacsarnokba vonuló osztályok a testnevelés óra előtt felszerelésükkel az udvaron (rossz idő esetén a folyosón) gyülekeznek. A tanítási órára az órát tartó pedagógus kíséretében mennek. Ha a testnevelés óra az első óra, akkor a tanulók a Tornacsarnoknál gyülekeznek 745-kor.

6. Védő, óvó előírások

6.1. Az egészségügyi felügyelet rendje

Az iskola vezetése/munkavédelmi, tűzvédelmi felelőse / az egészséges, biztonságos munkavégzés tárgyi feltételeit munkavédelmi szemlék keretében rendszeresen ellenőrzi. A munkavédelmi szemlék tanévenkénti időpontját, a szemlék rendjét és az ellenőrzésbe bevont dolgozókat az SZMSZ mellékletét képező munkabiztonsági szabályzat tartalmazza.

A tanév megkezdésekor az első osztályfőnöki órán ismertetni kell:

· Az iskola környékére vonatkozó közlekedési szabályokat.

· A rendkívüli esemény / baleset, tűzriadó, bombariadó / bekövetkezésekor szükséges teendőket, a menekülés rendjét.

· A tanulmányi kirándulások, túrák előtt, rendkívüli esemény után foglalkozni kell a balesetek megelőzését szolgáló szabályokkal.
· A nevelőknek ki kell oktatniuk a tanulókat minden gyakorlati, technikai jellegű feladat, ill. tanórán vagy iskolán kívüli program előtt a baleseti veszélyforrásokra, a kötelező viselkedés szabályaira.

· A tanév végén a nyári idénybalesetek veszélyeire fel kell hívni a tanulók figyelmét.

A tanulók számára készült balesetvédelmi ismeretek témáját és az ismertetés időpontját az e-naplóba be kell jegyezni. A nevelőknek visszakérdezéssel meg kell győződnie arról, hogy a tanulók elsajátították- e a szükséges ismereteket.

· A fokozottan balesetveszélyes tanítási órákon, azok helyszíneire /testnevelés, kémia, fizika / előírt különleges viselkedési szabályokat az első tanítási órán a tanulókkal a szaktanárok ismertetik, s tudomásulvételüket a tanulókkal aláíratják.

· A szaktantermekben /számítástechnika, technika, tornaterem, kémia/ csak szaktanárok jelenlétében tartózkodhatnak a tanulók. A tornacsarnokba szaktanári kísérettel vonulhatnak át a tanulók.

· A testi épséget veszélyeztető eszközöket/szúró, vágó eszközök / tilos az iskolába hozni. Tilos a saját, ill. mások testi épségét veszélyeztető magatartás tanúsítása

· Rosszullétet, balesetet az ügyeletes tanárnak azonnal jelenteni kell.

· A tanulók rendszeres egészségügyi felügyelete és ellátása érdekében az iskola fenntartója megállapodást köt a körzeti gyermekorvosi szolgálat vezetőjével.

A megállapodásnak biztosítania kell:

· Az iskolaorvos heti egy alkalommal történő rendelését a gyermekorvosi rendelőben.

· A tanulók egészségügyi állapotának ellenőrzését, szűrését az alábbi területeken:

· fogászat évente egy alkalommal

· belgyógyászati vizsgálat évente egy alkalommal

· szemészet évente egy alkalommal

· A tanulók fizikai állapotának mérését évente két alkalommal.

· Továbbtanulás, pályaválasztás előtt álló tanulók általános orvosi vizsgálatát.

· A tanulóknak a védőnő által végzett higiéniai-tisztasági szűrővizsgálatát évente két alkalommal.

A szűrővizsgálatok idejére az iskola nevelői felügyeletet biztosít.

6.2. Eszközök, felszerelések védelme 
· A tanuló iskolai eszközöket, felszereléseket csak az illetékes szaktanár tudtával és engedélyével használhat. Az iskolai eszközök - adott esetben indokolt - elvitele az iskolából csak az igazgató engedélyével történhet, átvételi elismervény ellenében.

· A tanuló a kabát zsebében, táskában pénzt, egyéb értéket ne tartson. Amennyiben nagyobb pénzösszeget vagy értékes holmit hoz magával, azt köteles az osztályfőnöknek bejelenteni, s azt megőrzésre az adminisztrációs irodában leadni.

· A tanulói jogviszonyból származó jogok és kötelezettségek gyakorlásához, teljesítéséhez nem szükséges dolgok bevitele az iskolába tilos. Ha a tanuló e szabályt megszegi, a bekövetkezett kárért az iskola nem felel.

· Az iskola berendezéseiben, eszközeiben okozott szándékos károkért a tanuló felelősségre vonható, gondviselője anyagilag is felelős.

· Tanulótársainak eszközeiben, felszerelésében, ruházatában okozott szándékos károkért a tanuló felelősségre vonható.

A tanulók személyes tárgyainak védelme érdekében a tantermeket az óraközi szünetekben zárjuk, kivéve a 2. óra utáni szünet, amikor az egész osztály bent tartózkodik.
6.3. Könyvtári tankönyvek használatának rendje

Az állam által térítésmentesen biztosított tankönyveket – a munkafüzet kivételével -, továbbá a pedagógus kézikönyveket az iskolai könyvtár állomány-nyilvántartásba veszi, elkülönítetten kezeli, tanuló, ill. pedagógus számára rendelkezésre bocsátja az alábbiak szerint:

· könyvtári állományból kölcsönzéssel biztosítjuk tanulóknak, pedagógusoknak a teljes tanév idejére, új tanulónak évközben érkezése esetén rendelkezésre bocsátjuk;

· gondoskodunk a tankönyvek megfelelő állapotban történő – több éves felhasználását biztosító – állapotmegőrzésről, szükség esetén tanulói, pedagógusi felelősségre vonás kártérítés terhe mellett;

· a könyvek tulajdonosait, valamint a könyv állapotát név szerint nyilvántartjuk a könyv belső borítóján tanévenként (ezt a nyilvántartást a szaktanár, illetve az osztálytanító koordinálja);

· a tankönyvrendelés a nemzeti köznevelési tankönyvellátásról szóló törvény és rendelet szerint térítésmentesen biztosít tankönyveket, a fenntartó jóváhagyásával. történik;
· a könyvtárból kikölcsönzött könyvek minőségéért a tanulónak felelősséget kell vállalnia, rongálás esetén a kárt szülője/gondviselője révén meg kell térítenie.

7. Napközis foglalkozások

7.1. A napközi otthonba minden jelentkező tanulót fel kell venni.
7.2.Tanulói felügyelet igénybe vétele

A tanítás nélküli munkanapok idejére a tanuló igénybe vehet iskolai felügyeletet. Az iskolai felügyeletet a tanuló gondviselője kérheti írásban, a szünetet megelőző 3 munkanappal korábban. E kérelmet a napközi csoport vezetőjéhez vagy az osztályfőnökhöz vagy az iskola igazgatójához kell eljuttatni. Tanulói felügyelet vehető még igénybe munkanapokon 7.00 órától 18 óráig.
7.3. A napközi otthon Házirendje az iskolai Házirend melléklete.
8. A szociális támogatás megállapításának és felosztásának elvei 

8.1. A tanulók részére biztosított szociális támogatások odaítéléséről a gyermekvédelmi felelős és az osztályfőnök véleményének kikérése után a szociális bizottság dönt.
A szociális bizottság tagjai:· önkormányzati szociális ügyintéző
        · a gyermek és ifjúságvédelmi felelősök

8.2. A szociális támogatások odaítélésénél, amennyiben erre az iskola jogosult, előnyt élvez az a tanuló:
·  akinek egyik vagy mindkét szülője munkanélküli

·  akit az egyik szülő egyedül nevel

·  akinek magatartása és tanulmányi munkája megfelelő
9. A tanulók vélemény nyilvánításának, a tanulók rendszeres tájékoztatásának rendje és formái

9.1 Az iskola egész életéről, az iskolai munkatervről, az aktuális feladatokról az igazgató:
· az iskolai diákönkormányzat vezetőségi ülésén és a diákközgyűlésen rendszeresen /évente legalább egyszer, igény szerint többször/

· a diákönkormányzat hirdetőtábláján keresztül

· az osztályfőnökökön

· a diákönkormányzat vezető tanáron keresztül tájékoztatja a tanulókat.

9.2. A tanulót és szüleit a tanuló fejlődéséről, egyéni haladásáról a szaktanároknak folyamatosan szóban és írásban tájékoztatni kell.
9.3. A tanulók kérdéseiket, véleményeiket, javaslataikat a 9.1. pontban jelölt fórumokon, vagy azokon kívül szóban vagy írásban, egyénileg vagy választott képviselőik, tisztségviselőik útján közölhetik az iskola vezetőjével, osztályfőnökeikkel, a szülői szervezettel.
10. A tanulók jutalmazásának elvei és formái 

Azt a tanulót, aki képességihez mérten:

· példamutató magatartást tanúsít,

· vagy folyamatosan jó tanulmányi eredményt ér el,

· vagy az osztály, illetve az iskola érdekében közösségi munkát végez,

· vagy iskolai, illetve iskolán kívüli tanulmányi, sport, kulturális stb. versenyeken, vetélkedőkön vagy előadásokon, bemutatókon vesz részt,

· vagy bármely más módon hozzájárul az iskola jó hírnevének megőrzéséhez és növeléséhez az iskola jutalomban részesítheti.

	Az egész évben példamutató magatartást tanúsító és kiemelkedő munkát végző  tanuló
	Tanév vége
	Nevelőtestület

	Lőrincze Emléklap és

Lőrincze Emlékplakett
	ARANY fokozat (nyolc éven át kitűnő tanulmányi eredményért)

EZÜST fokozat (nyolc év alatt csak egy jó osztályzata van, a többi jeles)
	Ballagási

ünnepségen
	Nevelőtestület


A dicséretet írásba kell foglalni és azt a szülő tudomására kell hozni.

A DÖK/ osztályfőnökök javaslatára az első félévi tanulmányi, szorgalmi és magatartási eredmény alapján (az osztályfőnökök javaslata szerint) feleletmentesítő kártyát kaphatnak a tanulók. E lehetőséget a tanév második félévében, a kártyán felsorolt tantárgyak esetében érvényesíthetik.  A kedvezményt témazáró dolgozat és előre bejelentett dolgozat írása esetén nem vehetik igénybe.
11. A fegyelmező intézkedések formái és alkalmazásának elvei 
Fegyelemi intézkedések, büntetések
Azt a tanulót, aki:

• tanulmányi kötelezettségeit folyamatosan nem teljesíti,

• vagy a házirend előírásait megszegi,

• vagy igazolatlanul mulaszt,

• vagy bármely módon árt az iskola jó hírnevének, büntetésben lehet részesíteni.
Fegyelmi intézkedések:
-          szaktanári figyelmeztetés

-          napközis nevelői figyelmeztetés

-          osztályfőnöki figyelmeztetés

-          osztályfőnöki intés

-          igazgatói intés

-          tantestületi figyelmeztetés

-          tantestületi intés 

Fegyelmi büntetések:
-          megrovás

-          szigorú megrovás

A fegyelmi eljárás lefolytatásának szabályait a Nemzeti köznevelési törvény 58.§. (5) pontja tartalmazza.

Az iskolai büntetések kiszabásánál a fokozatosság elve érvényesül, amelytől indokolt esetben – a vétség súlyára való tekintettel – el lehet térni.

A büntetést írásba kell foglalni és azt a szülő tudomására kell hozni.
A tanuló az iskola pedagógusa vagy más alkalmazottja ellen irányuló közösségellenes cselekményt követ el, vagy azzal fenyegetőzik, ha az iskolai, közösségi együttélés szabályaival alapvetően ellentétes magatartást tanúsít, amely sérti az iskola helyi normáit és a nevelési-oktatási folyamatban résztvevő tanulók és pedagógusok alapvető érdekeit. Ha a tanuló által elkövetett közösségellenes magatartás vagy az azzal történő fenyegetés büntetőjogi felelősség hatálya alá tartozik, a szükséges hatósági bejelentést haladéktalanul be kell nyújtani. Ha a közösségellenes magatartás fegyelmi eljárás hatálya alá tartozik, a fegyelmi eljárást a tudomásszerzéstől számított nyolc napon belül meg kell indítani.

Ha a közösségellenes magatartás vagy az azzal történő fenyegetés nem minősül szabálysértésnek vagy bűncselekménynek, akkor az intézmény igazgatója a cselekményről szóló tudomásszerzéstől számított öt napon belül vizsgálatot kezdeményez a közösségellenes magatartást vagy az azzal történő fenyegetést vélhetően megvalósító tanuló ellen, amelybe bevonja a tanuló szüleit. A vizsgálat lefolytatására az intézmény igazgatója háromfős bizottságot hoz létre, amelyet maga vezet. A vizsgálat alapján a bizottságnak meg kell ítélnie, hogy cselekedetével a tanuló megvalósította-e a közösségellenes magatartást vagy az azzal történő fenyegetést. A vizsgálatban a bizottságnak meg kell állapítania, hogy az elkövetett cselekmény büntetőjogi vagy fegyelmi eljárás hatálya alá tartozik-e vagy sem. Az elbíráláskor figyelembe kell venni, hogy a cselekmény milyen mértékben veszélyezteti az iskolaközösség vagy osztályközösség működését, az iskolai nevelő-oktató munka nyugodt folytatásának feltételeit, milyen tanulói, pedagógusi, munkavállalói körre jelent fenyegetést, milyen mértékben áll szemben a szokásos társadalmi, iskolai kommunikációs eljárásokkal, valamint a helyi szokásrenddel. A vizsgálatnak és az alkalmazandó intézkedéseknek a további hasonló cselekedetek megelőzését, valamint a közösségellenes magatartást megvalósító tanuló elszigetelését, az iskolai közvélemény elítélő motivációját kell szolgálniuk.
12.     Térítési díj és tandíj befizetése, visszafizetése 

Az iskola térítési díjat illetve tandíjat nem kér oktatási tevékenységért.
12.1. Az étkezési térítési díjakat a Napközi Konyha által meghatározott módon és határidőig kell befizetni.
12.2. A Napközi Konyha az igénybe nem vett étkezésekre előre befizetett díjat az általa meghatározott módon rendezi.
12.3. A tanuló jogutódjaként az iskola szerzi meg a vagyoni jogokat minden olyan, a birtokába került dolog felett, amelyet a tanuló állított elő. Ha a vagyoni jog átruházása alkalomszerűen, egyedileg elkészített dologra vonatkozik, a tanulót az SZMSZ-ben meghatározott díjazás illeti meg. A díjazás mértékében a tanuló - tizennegyedik életévét be nem töltött tanuló esetében szülője egyetértésével - és az iskola állapodik meg.

A tanítási órák részeként osztály, csoport keretében elkészített dolgok vagyoni jogának átruházása esetén a megfelelő díjazás szabályait az SZMSZ-ben kell meghatározni.

13. A diákélet mindennapi kérdései

13.1. Súlyos jogellenességek meghatározása
Az iskolában súlyosan elítélendő cselekedetnek minősül:

· az agresszió, mások bántalmazása, a megalázás

· mások egészségének veszélyeztetése /dohány, drog, alkohol /

13.2. A rendkívüli esetben bekövetkező lyukasórát a tanulók a tanteremben töltik el.
13.3. A tanuló a tanítási órák idején, az órák közötti szünetben csak a szülő személyes vagy írásbeli kérésére az osztályfőnöke, ill. azt órát tartó szaktanár írásos engedélyével hagyhatja el az iskola épületét.
Rendkívüli esetben - szülői kérés hiányában - az iskola elhagyására az igazgató vagy igazgatóhelyettes adhat engedélyt.

A 2012. évi CXC. törvény értelmében a rendőrség intézkedési jogot kapott arra, hogy tanítási napon azokat a 14. életévüket be nem töltött tanulókat, akik


vagy nagykorú személy kísérete nélkül


vagy hitelt érdemlő igazolás nélkül vannak távol a nevelési –oktatási intézményből
a rendőr az intézmény vezetőjéhez kísérheti. A nevelési – oktatási intézménybe történő bekísérés előtt a rendőr egyeztetni köteles az intézménnyel.

13.4. Az iskolai ünnepségeken az iskolai egyenruha viselése kötelező:
· lányok számára: fehér blúz, az iskola címerével ellátott lila színű nyakkendő vagy sál, sötét alj

· fiúk számára: fehér ing az iskola címerével ellátott lila színű nyakkendő, sötét nadrág.

13.5. Az iskolában és iskolai rendezvényeken minden tanuló részére tilos a dohányzás, az alkohol-, és drog fogyasztása.
13.6. A tanulóknak lehetőségük van arra, hogy az iskolába kerékpárral érkezzenek. A kerékpárokat a kerékpártárolóban lezártan kell elhelyezni. Az iskola udvarán a balesetek elkerülése miatt kerékpárokkal közlekedni tilos. A kerékpártárolóban elhelyezett kerékpárhoz csak annak tulajdonosa nyúlhat.

14. Záró rendelkezések

14.1. A felülvizsgált Házirend 2026. szeptember 15 -én lép hatályba és visszavonásig érvényes.
14.2. A Házirend egy példányát beiratkozáskor a tanulónak és szülőjének át kell adni.

14.3.A Házirend módosítására bármely tanuló, pedagógus, dolgozó írásban tehet javaslatot a diákönkormányzatnál, vagy az iskola igazgatójánál. Az így beterjesztett javaslatról 30 napon belül a nevelőtestület dönt.

Legitimációs záradék
 Az iskola házirendjét az iskolai szülői szervezet a 2026. szeptember hó 11. napján tartott ülésén véleményezte és elfogadásra javasolta.

 Hegyeshalom, 2026. 09. 11.
                                                                                      _______________________________

                                                                                                    Szülői Szervezet elnöke

 Az iskola házirendjét az iskolai diákönkormányzat a 2026. 09. 14. napján tartott ülésén véleményezte és elfogadásra javasolta.

 Hegyeshalom, 2026. 09. 14. 
                                                                                      _______________________________

                                                                                                            DÖK segítő tanár

 
A házirendet a nevelőtestület 2026. augusztus 31-én véleményezte és elfogadta.

 Hegyeshalom, 2026. 08. 31.
                                                                        _______________________________

                                                                                  Kondor Rita megbízott igazgató

A házirend módosítás a fenntartóra nézve többlettköltséggel nem jár.

 Fenntartó: Győri Tankerületi Központ
 
Mellékletek
1. sz. melléklet: A hetesek kötelességei, balesetmegelőzési szabályok
1. A két hetes feladatát megosztva teljesíti.

2. Biztosítják a tanítás tárgyi feltételeit (tiszta tábla, szemléltetőeszköz, szellőztetés) a tiszta, kulturált környezetet.

3. Felügyelik az osztályt a tanár megérkezéséig.

4. Jelentik a hiányzók nevét, az esetleges gondokat, rendellenességeket.

5. Felírják a táblára a dátumot, az óraszámot és a hiányzók nevét.

6. Ha a tanár nem kezdi meg pontosan az órát, akkor becsengetés után 10 perccel megkeresik a szaktanárt, illetve jelzik az igazgatóhelyettesnek a tanár hiányát.

7. Az óra után az osztályt csak rendet rakva hagyhatják el.

8. Távozáskor leoltják a világítást.

9. Az utolsó óra után bezárják az ablakot.

10. Ha a hetes hiányzik, helyettese a névsorban utána következő tanuló lesz.

11. A hetesi kötelezettség elmulasztása esetén annak súlyosságától függően az osztályfőnök dönt a fegyelmi büntetés módjáról.

A heteseket munkájuk teljesítésében mindenki köteles segíteni.
Balesetmegelőzési szabályok

• Az iskola területén mindenki köteles úgy viselkedni, dolgozni és környezetét kialakítani, hogy senkinek ne tegyen ki élet- vagy balesetveszélynek, ne okozzon balesetet. 

• Minden tanulónak biztosítani kell a szünetekben való mozgási lehetőséget. 

• Az öltözőkbe a tanulók csak az előző osztály távozása után mehetnek. A balesetek elkerülése érdekében az épületben szaladgálni, balesetveszélyes játékokat (labdázás, ugrókötelezés, gördeszkázás stb.) játszani, az udvaron a kerítésre, fára és a sporteszközökre mászni tilos. 

• Az iskola udvarán kavicsokat, köveket dobálni, az ablakokon bármit kidobni tilos. 

• Az iskolában a jobbkéz szabály szerint kell közlekedni.

 • Elektromos eszközöket a tanulók csak pedagógus vagy más iskolai alkalmazott engedélyével és felügyeletével használhatnak. 

• A balesetet azonnal jelenteni kell a leggyorsabban elérhető pedagógusnak. 

• A sérültet megfelelő ellátásban kell részesíteni, súlyosabb esetben a szakorvosi rendelőbe kell kísérni vagy mentőt hívni. 

• A sérülés körülményeiről, a sérült ellátásáról az osztályfőnöknek vagy akadályoztatása esetén más érintett pedagógusnak a szülőt tájékoztatni kell. 

• A tanulóbaleset tényét, körülményeit jogszabályban foglaltaknak megfelelően jegyzőkönyvben kell rögzíteni.
2. számú melléklet : Géptermi rend
1.       A számítógépteremben a jogosultakon kívül más nem tartózkodhat. Más személyek benntartózkodását a számítástechnika szaktanára engedélyezheti.

2.      Üzemidőn kívül az ajtókat zárva kell tartani és a kulcsokat le kell adni. A gépterem kulcsát csak a külön listán szereplő személyek kaphatják meg. Idegen személy csak felügyelet mellett tartózkodhat a gépteremben. A gépterem helyiség áramtalanításáért a kijelölt személy a felelős.

3.      A gépteremben az esztétikus, higiénikus, folyamatos munkavégzés feltételeit kell megőrizni. A géptermi rend megtartásáért és a biztonságos műszaki üzemeltetésért a kijelölt személy a felelős.

4.      A gépterembe ételt, italt bevinni és ott elfogyasztani szigorúan TILOS!

5.      A gépteremben tüzet okozó tevékenységet folytatni szigorúan TILOS!

6.      A gépterem takarítását csak az arra előzőleg kioktatott személyek végezhetik.

7.      A berendezések belsejébe nyúlni TILOS! Bármilyen nem a gépkezeléssel összefüggő beavatkozást csak a gépterem kezelője és a szervizek szakemberei végezhetnek.

8.      A számítógépeket csak rendeltetésszerűen lehet használni.

9.      Az elektromos hálózatba más - nem a rendszerekhez, illetve azok kiszolgálásához tartozó - berendezéseket csatlakoztatni nem lehet.

10.   A számítógép javításoknak, illetve bármilyen beavatkozásoknak minden esetben ki kell elégíteni a szükséges műszaki feltételeken kívül a balesetmentes használat, a szakszerűség, a vonatkozó érintésvédelmi szabályok és az esztétikai követelményeket. Nem végezhető olyan javítás, szerelés, átalakítás vagy bármely beavatkozás, amely nem elégíti ki a balesetvédelmi előírásokat.

11.  Tilos:

- a számítógépek hardver és szoftver beállításait módosítani, a telepített operációs rendszer és más alkalmazói program működési paramétereit, jellemzőit megváltoztatni,

- mások adatait és munkáit elolvasni, letörölni, módosítani, és illetéktelenül adatokhoz hozzáférni, valamint bármilyen módon a jogosultságokat kijátszani, a védelmi rendszert feltörni.

12.    Bármilyen meghibásodás vagy rendellenes működés esetén azonnal értesíteni kell a szaktanárt.

A fenti rendelkezések megsértése esetén az elkövetővel szemben felelősségre vonás kezdeményezhető.

 

3. sz. melléklet: Napközi otthon házirendje
1. A napközis foglalkozások a tanítási órákhoz szorosan kapcsolódva kezdőnek és 1600 óráig tartanak.

2. Alsó tagozat napközis napirendje:

Étkezés: 6. tanórában az órarendhez igazodva.

Tanulási idő: 14-1500 óráig (az adott időkereten belül a kezdéstől számítva rugalmasan, a feladott tananyag alapján a napközis csoportvezető belátása szerint.)

Uzsonna szünet: a napközis csoportvezető belátása szerint.

3. Tanulószoba munkarendje:

Tanulási idő: 14-16 óra között.

4. A tanulási idő védelmének érdekében a napközis gyerekeket vagy 14 óra előtt vagy 1500 óra után kérhetik ki a szülők a napköziből.

5. Ha a szülő nem személyesen kéri ki a tanulót a napköziből, akkor azt írásban kell kérnie és a napközis csoportvezetőhöz kell eljuttatnia.

6. A napközis hiányzások igazolása a tanórai hiányzások igazolási gyakorlatának megfelelően történik.
Kiegészítés: Házi feladatokat péntekről hétfőre nem adunk. Péntek délutánonként közösségépítő foglalkozásokat tartunk iskolánkban, összevont csoportban.
4. sz. melléklet: Tiltott tárgyak köre
1.) közbiztonságra különösen veszélyes eszköz, ilyen különösen:

- a 8 cm-t meghaladó vágóélű szúró- vagy vágóeszköz

- vágóéltől függetlenül a dobócsillag, a rugóskés

- vágóéltől függetlenül a szúró-, vágó vagy egyéb eszközt kilövő készülék (pl. felajzott íj, számszeríj, francia kés, szigonypuska, parittya, csúzli)

- ütés erejét, hatását növelő eszköz (különösen: ólmosbot, boxer)

- lánccal összekapcsolt botok

- szem és nyálkahártyák ingerlésével támadásra képtelen állapotot előidéző anyag permetezhető ki (gázspray)

- megtévesztésre alkalmas módon hasonlít a lőfegyverre (lőfegyverutánzat)

- elektromos sokkoló

- zárszerkezetek illegális kinyitására vagy feltörésére szolgál (álkulcsok, zárnyitó szerkezetek)

2.) a birtoklása szabálysértést vagy bűncselekményt valósít meg:

Birtoklása bűncselekmény különösen: 

- kábítószer,

- új pszichoaktív anyag (csekély mennyiséget meghaladó mennyiség)

- robbanóanyag, robbanószer vagy ezek felhasználására szolgáló készülék: lőfegyver,      lőszer

Birtoklása szabálysértés:

- polgári felhasználású robbanóanyag és pirotechnikai új pszichoaktív anyag (csekély mennyiség esetén)

3.) tizennyolcadik életévét be nem töltött személy részére nem értékesíthető termékek:

- alkoholtartalmú ital (a kizárólag orvosi rendelvényre kiadható gyógyszer kivételével)
- szexuális termék

- dohánytermék, valamint vízipipa: dohánytermék, cigarettahüvely és cigarettapapír, dohánylevél töltő, elektronikus cigaretta, utántöltő flakon, patron, nikotinmentes utántöltő flakon, nikotinmentes patron, dohányzást imitáló elektronikus eszköz, dohányzást helyettesítő nikotintartalmú termék, az új dohánytermék-kategóriák kiegészítő termékei, valamint a dohányzási célú gyógynövénytermék.

